open-index/open-wikipedia-markdown huggingface dataset:
Bluescreen

**Bluescreen**, **greenscreen** eller **chroma key compositing** (også kalt *chroma key* og *chroma keying*) er engelske betegnelser på et hjelpemiddel i filmproduksjon. Filmteknikken er en spesialeffekt kan brukes til å få et objekt, gjerne et menneske, til å se ut som det gjør noe som ikke ville være mulig, eller som setter objektet i fare. Som for eksempel å hoppe fra en høy bygning, fly eller lignende.

Dette gjøres ved at personen for eksempel later som han flyr foran en chroma blå (eller chroma grønn) skjerm. (kan også være i form av tapet, maling og så videre). Etter at dette er tatt opp, kan personen som redigerer filmen «keye bort» det blå (eller grønne) for så å sette inn en annen bakgrunn.

Greenscreen og bluescreen trenger god belysning for at fargen skal bli chroma blå/grønn.

Andre farger kan også bli brukt, men grønt og blått er det mest brukte innenfor filmproduksjon fordi det er sjelden at det brukes på settet.

Hvis scenen er digital, eller kan gis en digital representasjon, kan det brukes matematiske modeller for å gjøre det samme. Dette kan i noen tilfeller gi større fleksibilitet på bekostning av noe mer kompleks etterproduksjon.

Bluescreen og greenscreen er noe av det mest brukte innenfor visuelle effekter.

## Se også
*Compositing
*Bakgrunnsprojeksjon
*Spesialeffekter (film)
*Rotoskopering, manuell isolering av elementer i et filmopptak og retusjering av greenscreen-opptak
Webmaster

En **webmaster** er en person som administrerer eller er ansvarlig for den tekniske siden av et nettsted. Dette kan for eksempel være en nettside, et diskusjonsforum, eller en chattekanal. En webmaster arbeider med konstruksjon, design, programmering og vedlikehold av et nettsted. I større internettrepresentanser er disse funksjonene som regel fordelt på flere personer. 

Redaktører og moderatorer er ansvarlig for innholdet av et nettsted.
Glasgow Coma Scale

**Glasgow Coma Scale** (også kjent som **Glasgow Coma Score**, ofte forkortet **GCS**) er et skåre-system for vurdering av bevissthetsnivået til en pasient, basert på en publikasjon av Teasdale & Jennett (1974) i Glasgow. Systemet kan brukes til vurdering av enhver pasient med bevissthetsnedsettelse, men blir mest brukt overfor pasienter med sykdommer i sentralnervesystemet.

## Oversikt
Skalaen består av tre akser, hvor øyeåpning, språkfunksjon og motorisk respons vurderes. Innenfor akse gis det på bakgrunn av pasientens prestasjon en poengsum, som så adderes og tilsammen skal gjenspeile pasientens bevissthetsnivå. En dypt bevisstløs (komatøs) pasient vil ha skåre 3, hvorimot en fullstendig våken pasient skårer 15.

Skalaen brukes for barn og voksne over fire år. For barn under fire år brukes det en egen skala, Pediatric Glasgow Coma Scale (PGCS). 

Pasientene skåres etter følgende kriterier:

## Se også

* Bevisstløshet

## Referanser
Lee Grant (fotballspiller)

**Lee Anderson Grant** (født 27. januar 1983) er en engelsk fotballtrener og tidligere fotballspiller som er first-team coach for .

Grant har spilt landskamper på U19 og U21 nivå for .

## Biografi
Lee Grant startet sin karriere i Derbys ungdomsavdeling i 1998 etter å ha takket nei til et lignende tilbud fra Chelsea. Etter å ha fullført utdanningen på fotballakademiet ble han tilbudt kontrakt med Derby County i august 2000. 

I sesongen 2001/02 var han en periode på utlån til York City, og han fikk med seg 1 ligakamp for klubben fra North Yorkshire før han returnerte til Derby. Han debuterte, som innbytter, for Derby County mot Burnley den 7. september 2002, før han i oktober fikk sin første kamp fra start i lokaloppgjøret mot Nottingham Forest. Totalt fikk han med seg 29 ligakamper i 2002/03-sesongen, og i løpet av den neste sesongen etablerte han seg som førstevalget i mål da han totalt fikk med seg 36 ligakamper. Foran 2004/05-sesongen ble han overraskende vraket til fordel for Lee Camp, og han stoppet på 2 ligakamper for Derby denne sesongen. 

Også i den neste sesongen ble han vurdert som et andrevalg, og på grunn av manglende spilletid skrev Grant under på en 3-måneders utlånsavtale med Burnley i november 2005. Han debutere for klubben fra Lancashire mot Leicester den 19. november 2005, men det ble med den ene ligakampen for Burnley, og Grant returnerte til Derby i januar 2006. Den 31. januar 2006 skrev han under på en ny 3-måneders utlånsavtale, denne gang med Football League One laget Oldham Athletic. Grant debuterte for denne klubben i en kamp mot Port Vale den 4. februar 2006, og han fikk tilsammen 16 ligakamper på slutten av 2005/06-sesongen for Oldham. 

I mai 2006 returnerte han til Derby County, og den 8. august 2006 spilte han sin første ligakamp for *the Rams* på nesten to år da han voktet målet i en bortekamp mot Stoke City. Siden Stephen Bywater i samme måned ble Derbyspiller ble det med en kamp for Grant i august, men da Bywater ble skadet i september 2006 fikk Grant nok en gang sjansen i mål. Denne jobben hadde han i seks kamper, men foran ligakampen mot Cardiff City den 28. oktober 2006 foretrakk klubbens manager, Billy Davies, nok en gang Bywater som målmann. Totalt fikk Grant med seg 7 ligakamper og 1 cupkamp for Derby i 2006/07-sesongen. Hans kontrakt med klubben gikk ut sommeren 2007, og siden han ønsket å spille mer fotball enn han har fått i Derby valgte han ikke å fornye kontrakten med klubben fra Derbyshire. 

Den 2. juli 2007 skrev Grant under på en 3-årskontrakt med Sheffield Wednesday.

## Meritter
* Rykket opp til Premier League med Derby etter å vunnet playoff-finalen i 2006/07-sesongen.

## Kilder
* Mortimer, Gerald (2004): *The Who´s Who of DERBY COUNTY* (side 79). Breedon Books Publishing, Derby. ISBN 0-7553-1311-9
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 469). Headline Book Publishing, London. ISBN 0-7553-1526-X

## Referanser


## Eksterne lenker
*
Nathan Doyle

**Nathan Doyle** (født 12. januar 1987 i Derby, Derbyshire, England) er en engelsk fotballspiller som har spilt for flere engelske klubber. Han spiller nå for Bradford City.

Doyle, som er forsvarsspiller, har spilt landskamper på U-16, U-17 og U-20 nivå for England.

## Biografi
### Klubblag
Nathan Doyle, som har vært en del av Derby County sitt fotballakademi, debuterte for Derby allerede som 16-åring. Dette skjedde 1. november 2003 i en ligakamp mot Preston North End, og hans andre kamp i 2003/04-sesongen var returoppgjøret mot Preston den 17. april 2004. Den neste sesongen fikk han med seg tre ligakamper og en cupkamp for *the Rams*, mens han i 2005/06-sesongen fikk bokført fire ligakamper for Derby.

I februar 2006 ble han lånt ut til Notts County, og han debuterte for klubben fra Nottinghamshire den 25. februar 2006 i en ligakamp mot Lincoln City. I mai 2006 returnerte han tilbake til Derby County etter tolv ligakamper for *the Magpies*. I starten på 2006/07-sesongen var han klar for sitt andre låneopphold da han skrev under på en avtale med Bradford City i august 2006. Hans første kamp for Bradford var mot Nottingham Forest 5. august 2006, og etter å ha spilt 28 ligakamper og 5 cupkamper for Bradford ble Doyle i slutten på januar 2007 hentet tilbake til Derby på grunn av at Hull City ønsket å kjøpe spilleren. Overgangen til Hull ble fullført den 31. januar 2007 for en ukjent salgsum, og Doyle skrev under på en kontrakt som binder han til Hull fram til sommeren 2009.

## Karriere som spiller

## Referanser


## Litteratur
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 469). Headline Book Publishing, London. ISBN 0-7553-1526-X

## Eksterne lenker
*
The Lancet

***The Lancet*** er et britisk medisinsk tidsskrift som utgis ukentlig av Lancet Publishing Group. Navnet er hentet fra det kirurgiske instrumentet lansett. Den nåværende sjefredaktør er Richard Horton.

I 2013 hadde det en impact factor på 45,217.

I tillegg til *The Lancet* finnes det en rekke subspesialiserte tidsskrifter fra Lancet Publishing Group: *The Lancet Neurology* (nevrologi), *The Lancet Oncology* (onkologi) og *The Lancet Infectious Diseases* (infeksjonssykdommer).

## Svindelskandale
I januar 2006 ble det avslørt at en artikkel publisert i *The Lancet* i oktober 2005 var ren svindel. Artikkelen var skrevet av kreftforskeren Jon Sudbø og 13 medforfattere, deriblant Sudbøs tvillingbror, fysikeren Asle Sudbø. En forsker oppdaget at tallene i artikkelen «Non-steroidal anti-inflammatory drugs and the risk of oral cancer: a nested case-control study» umulig kunne stemme, og da Sudbøs arbeidsgiver, Radiumhospitalet, ble kjent med saken, innrømmet Sudbø å ha fabrikkert materialet artikkelen bygget på, som inkluderte nesten 500 fiktive pasienter med fiktive navn, personnumre og sykdomshistorier. Sudbø har også takket en rekke organisasjoner, deriblant Kreftforeningen og Forskningsrådet, for støtte som han aldri har fått.

Skandalen førte til en debatt om *The Lancets* kvalitetskontroll av enkelte av tidsskriftets artikler. *The Lancet* trykket artikkelen etter en såkalt «fast track review», en meget kritisert praksis tidsskriftet begynte med i 1997 og som, etter en redaksjonell vurdering, kun innebærer en overfladisk vurdering av artikkelen med publisering i løpet av 4 uker, men alle originale forskingsbidrag må gjennom en fagfellevurdering.

## Referanser


## Eksterne lenker
* 
* The Lancet Infectious Diseases
* The Lancet Neurology
* The Lancet Oncology
* Guidelines for article submission.
Embetseksamen

**Embetseksamen**, er i Danmark, Sverige og Norge en tradisjonell betegnelse på den universitetseksamen som tradisjonelt kreves for ansettelse i et embete. Betegnelsen er særlig brukt om avsluttende høyere grad fra tradisjonelle profesjonsstudier som teologi, jus og medisin.

## Historie

Embetseksamensystemet ble innført i Danmark-Norge i 1672, da den medisinske doktorgrad (som da hadde et annet innhold enn i dag) ble forutsetningen for å kunne praktisere som lege (merk at det da også fantes ikke-akademiske profesjoner som utførte bl.a. kirurgi). I 1675 ble det innført en teologisk embetseksamen, *teologisk attestas*. I Danske Lov fra 1683 ble det fastslått at forutsetningen for å kunne bli rektor på en latinskole var at man hadde magistergrad (som da tilsvarte doktorgrad ved de høyere fakulteter). I 1736 ble det innført en juridisk embetseksamen, cand.jur.. I universitetsfundasen for Københavns Universitet ble det bestemt at det skulle være embetseksamen ved alle fakulteter.

Betegnelsen embetseksamen ble videreført i Norge etter opphevelsen av den dansk-norske helstaten; det nye norske universitetet som ble grunnlagt i Christiania i 1811 fortsatte å bruke reglement, grader og andre tradisjoner fra Københavns Universitet. Betegnelsen ble brukt om de tradisjonelle høyere embetsstudiene, og ble senere også brukt om den avsluttende høyere eksamen innen alle fagområder ved universitetene i Norge. Den ble etter hvert brukt både på *embetseksamen av lavere grad*, cand.mag., og *embetseksamen av høyere grad*, det vil si cand.theol., cand.jur. og cand.med., samt de nyere embetseksamenene cand.philol., cand.polit., cand.psychol. cand.scient. og så videre. Betegnelsen falt i stor grad bort i lovverket med universitetsloven av 1989, men ble av de ulike universitetene fremdeles brukt som betegnelse på den avsluttende eksamen for studiene der. I dag har betegnelsene bachelor og master langt på vei erstattet henholdsvis betegnelsene embetseksamen av lavere grad og høyere grad.

## Moderne bruk i Norge
I moderne tid er ikke embetseksamen en formell gradsbetegnelse i noe fag, men brukes i noen grad fortsatt som et alternativt språklig uttrykk som betegner eksamen fra visse norske profesjonsstudier med lang tradisjon, først og fremst teologi, jus og medisin. Betegnelsen er delvis brukt i forskrifter, retningslinjer, forarbeider og andre offisielle dokumenter, og er i tillegg vanlig i uformell språkbruk, CVer og lignende innen teologi, jus og medisin. F.eks. stiller advokatforskriften krav om «bestått juridisk embetseksamen», forstått som enten cand.jur. eller master i rettsvitenskap, for å drive rettshjelpvirksomhet. I denne sammenhengen er «juridisk embetseksamen» brukt som en konsis fellesbetegnelse på de to avsluttende gradene fra det norske juridiske profesjonsstudiet, cand.jur. eller master i rettsvitenskap.

## Se også
* Hovedfag

## Referanser
Konklavet 1823

**Konklavet 1823** førte til valget av kardinal Annibale Della Genga til pave den 28. september 1823, som tok navnet *Leo XII*. Han ble valgt selv om det var aktiv motstand fra Frankrike. Han var den pro-østerrikske *[[zelanti]]*fraksjonens kandidat.  
## Beskrivelse
Konklavet begynte den 2. september 1823 i Quirinalpalasset i Roma, og det skulle ta 26 dager før de lyktes i å velge ny pave. Blant de 56 kardinalene var det to dominerende grupper. Det var for det første  *zelantiene*, som var pro-østerrikske. De var anført av kardinalene Albani, de Gregorio, della Somaglia, Falzacappa, Pallotta og Testaferrata. Det andre partiet var *de moderate*, anført av kardinalene Consalvi, Pacca, Arezzo og Morozzo. Deres styrke og innflytelse var omtrent like stor. 

Den østerrikske keiser hadde – med rette – ansett det som tenkelig at en annerledes sinnet kardinal, kardinal Severoli, kunne bli valgt, og ønsket å forhindre det. Gjennom kardinal Giuseppe Albani nedla han derfor østerriksk veto mot et slik utfall straks Severolis stemmetall kom så høyt opp at et valg var overhengende. Det var den 21. september, da Severoli fikk så meget som 26 stemmer. 

Heller ikke kardinal Francesco Castiglioni nådde opp; hans kandidatur ble motarbeidet idet man anså han stod kardinal Consalvi for nær. 

Da Della Genga ved den 51. avstemningen fikk det tilstrekkelige stemmetall den 27. september ville han av helsegrunner først ikke godta valget, og påpekte tårefull for kardinalene at de hadde valgt "en død mann". Men da kardinalene insisterte på at det var hans plikt å takke ja, aksepterte han valget dagen etter, og tok navnet Leo XII. Han ble kronet den 5. oktober 1823 av kardinal Fabrizio Ruffo. 

Det er mulig at Della Gengas svekkede helse var med å skaffe ham det tilstrekkelige antall valgstemmer; enkelte kardinaler trodde de valgte en "overgangspave".

## Referanser

## Litteratur
* Frederic J. Baumgartner: *Behind Locked Doors: A History of the Papal Elections.* Palgrave Macmillan, 2003, ISBN 0-312-29463-8.
*Artaud de Montor, Alexis François (1843). *Histoire du Pape Léon XII*. Paris 1843, I, pp.&nbsp;26–84.
*Cipolletta, Eugenio (1863). *Memorie politiche sui conclavi da Pio VII a Pio IX, compilate su documenti diplomatici segreti*. Milano: Legros e Marazzani 1863, pp.&nbsp;127–164 [based on Neapolitan documents].
*Iervese, Marco (2016). "La registrazione dei voti nel Barberiano latino 4662." Sermattei and Regoli, *Il conclave e l'elezione di Leone XII Genga*, pp.&nbsp;307–317. 
*Sermattei, Ilaria Fiumi; Regoli, Roberto (edd.) (2016). *Il conclave e l'elezione di Leone XII Genga, castello, chiesa di San Clemente 31 luglio - 28 agosto 2016.* Stampato dal Consiglio Regionale Assemblea legislativa delle Marche. Quaderni del Consiglio Regionale delle Marche, n. 209. Ancona 2016.
Fredrikstad festning

**Fredrikstad festning** er en festning i Fredrikstad i Østfold. Den ble anlagt i 1663-1666 av ingeniøroffiseren Willem Coucheron etter godkjennelse av kong Frederik III. Hovedfestningen er en bastionfestning med vollgraver  rundt daværende Fredrikstad by, nå omtalt som Gamlebyen. Til Fredrikstad festning hører også diverse utenverk: Isegran, Kongsten fort, Akerøy fort, Huth fort og Slevik batteri. I tillegg var det flere enkle batteristillinger som det nå ikke finnes spor av. 

Innenfor vollene ligger en rekke militære og sivile hus. Militære bygninger som Proviantmagasinet, Slaveriet, Laboratoriet, Tøyhuset, Infanteri- og Artillerikasernene, Artilleriverkstedet og Kommandantboligen. Av sivile bygg det gamle rådhuset, Fredrikstad sykehus - nå NRK foruten en rekke bygninger og trehus for private. Gamlebyen er med  andre ord en befestet festningsby, en sårbar konstruksjon. Både festningsanlegget og bygningsmassen er lite endret og fremstår som autentisk og komplett, som en av de best bevarte bastionfestninger i Nord-Europa.

## Historie
Den første kommandanten ble utnevnt 6. januar 1662. Det var  oberstløytnant Johan Eberhard Speckhan. Foruten selve garnisonen sto fra 1730-årene til omkring midten av 1800-tallet slaveriet under kommandanten. I 1716 var festningen Tordenskiolds base under operasjonene på den svenske vestkysten. Samme år invaderte Sverige, og da svenske ryttere fra Carl Mörners hæravdeling ble sett utenfor festningen, skjøt kommandant Wilster låvene på bymarkene i brann og satt også fyr på bebyggelsen på Vaterland. 

Den eneste gang festningen faktisk var i kamp var da Sverige invaderte Norge i 1814. Svenske styrker og artilleri ble landsatt på sørspissen av Kråkerøy, artilleriet ble fremskutt til et høydedrag på Kråkerøy som siden fikk navnet Svenskeberget, et navn som fortsatt finnes på bykartet. Herfra ble den sydlige del av festningsbyen beskutt. Stillingen var uholdbar, festningen lå helt åpen for fiendtlig ild og beskytingen kunne medføre betydelige tap blant ca. 800 sivile og 1200 soldater. Den 4. august 1814 etter bare ett døgn med trusler fra svensk side, kapitulerte oberstløytnant Hals for de svenske styrkene. Hals ble senere dømt til døden, men benådet. 

Ved kongelig resolusjon i 1903 ble festningen nedlagt som festningsanlegg, men fortsatte å være en militær garnison. I nyere tid er Gamlebyen blitt brukt som et utdanningssted for forsvaret. Restaureringsplan for festningsverkene ble lagt fram i 1987 og noen år senere bevilget staten midler til en større restaurering av festningen der særlig vollene og vollgravene ble strammet opp.  I forbindelse med omleggingen av det norske forsvaret, ble det i 2001 vedtatt at Forsvarets virksomhet i Gamlebyen skulle nedlegges og 28. juni 2002 marsjerte en ut for siste gang. Anlegget forvaltes av Forsvarsbygg.

Fredrikstad festning er nå en turistattraksjon med historiske bygninger, kunstutstillinger og kunsthåndverk.

## Kommandanter

## Referanser


## Se også
* Gamlebyen i Fredrikstad
## Eksterne lenker
* 
* Fredrikstad festning - Gamlebyen
* Kommandant Hals kapitulasjonsrapport fra 1814)
* Oversikt over felthæren i 1809
*
Maestro (sang)

«***Maestro***» er en sang av det norske rockebandet Kaizers Orchestra. Den er tittelsporet til deres tredje studioalbum, utgitt 15. august 2005. Låta ble utgitt som første single fra albumet, 4. juni 2005. Sangen er skrevet av bandets vokalist Janove Ottesen. Den ble spilt inn i Duper Studio i Bergen i februar/mars 2005, og er produsert av Ottesen sammen med Jørgen Træen. «Maestro» var lenge bandets personlige rekord, den nådde trettendeplass da den kom ut. I 2010 ble den slått av Hjerteknuser, som nådde femteplass.

Låta lå sju uker på VG-lista i 2005 med fem som beste plassering.

## Musikkvideo
En musikkvideo ble også lagd til låta. Den ble filmet på et lite sirkus nær Berlin i 2005, og det tok kun én dag. Bandet hadde allerede spurt tre norske regissører fra før, men siden ingen av dem hadde tid, bestemte de seg for å spørre den tyske regissøren Uwe Flade og QFilmproduktion. De ansatte på sirkuset spilte en stor rolle i videoen, du kan blant annet se en flammesluker, en slangekvinne og en knivkaster.

## Musikere
### Kaizers Orchestra
*Janove Ottesen – Vokal
*Geir Zahl – Gitar
*Terje Winterstø Røthing – Gitar
*Øyvind Storesund – Kontrabass
*Rune Solheim – Trommer
*Helge Risa – Trekkspill
### Ytterligere musikere
*Filip Ankov Simeonov – Klarinett, trompet
*Trifon Trifonov – Saksofon
*Øyvind Husebø – Trompet

## Sporliste på singelen
Alle låter er skrevet av Janove Ottesen.

# «Maestro» (radio edit) – 3:59
# «Maestro» (album edit) – 4:40

## Listeplasseringer

## Referanser


## Eksterne lenker
* Teksten til låta
* Musikkvideoen til låta
* Singelen på Rockipedia.no
Cand.med.

**Cand.med.** (***Candidatus medicinae*** for menn eller ***candidata medicinae*** for kvinner) er den akademiske graden som oppnås når en student avlegger den medisinske embedseksamen, som er den avsluttende eksamen ved profesjonsstudiet i medisin. Etter endt studium vil graden kvalifisere for norsk autorisasjon som lege.

I Norge gir dette mulighet til å søke om turnustjeneste eller lege i spesialisering del 1 (LIS 1) ved sykehus og i legedistrikt, som igjen er et kvalifikasjonskrav for å kunne jobbe som fastlege, i kommunal legevakt, eller som lege i spesialisering del 2 og 3 på sykehus.

Den første som tok denne eksamen i Norge, var Carl Schultz i 1817.

## Internasjonalt
Tittelen cand.med. brukes i denne formen i Danmark og Norge, og i forsvensket form i Sverige (*med. lic.*?). Graden er sammenlignbar med gradene oppnådd etter medisinsk studium i de fleste andre vestlige land, for eksempel britisk *MBBS/MBChB* og tysk *Arzt*. I USA gir den grunnleggende fireårige medisinerutdannelsen graden *Medical Doctor* (MD) som der regnes som «profesjonsdoktorgrad» (i likhet med graden *Juris Doctor* eller JD for jurister), men denne utdannelsen er forskjellig bygget opp fra den norske og det er generelt svært vanskelig å få den godkjent som jevngod med cand.med., som er et krav for norsk autorisasjon som lege.

## Referanser
Legat (andre betydninger)

**Legat** kan vise til:

*Legat, en pengegave gitt til et bestemt formål
*Legat (romersk), en romersk embetstittel
*Legat (diplomati), en gammel betegnelse på et diplomatisk sendebud med spesielle fullmakter
** herunder pavelig legat, et pavelig sendebud med spesielle fullmakter
Sår

Et **sår** er et fysisk traume hvor hud har blitt revet, kuttet eller punktert. Hvis såret er utsatt for luft er det en økt fare for at bakterier kan gå inn i såret og føre til en infeksjon. Et større sår kan også føre til død grunnet blodtap.

## Ulike typer sår
Det finnes både åpne og lukkede sår. Til de lukkede sårene hører skrammer og blåmerker, også kalt hematom. Slike oppstår når man får harde slag mot huden, for eksempel i en bilulykke eller slåsskamp. Normalt vil huden lege seg selv over en tid på fire til seks uker, men tiden øker med alderen. 

Til de åpne sårene hører kutt, enten med kniv eller med en spiss. Om de er store, må de bli sydd. Skuddsår er kompliserte sår, da skadene går dypt inn i huden og kanskje også berører indre organer. 

Andre sårtyper er for eksempel venøse og arteriell sår. 

## Se også
* Trykksår (liggesår)
* Aftøse sår (munnskold eller skåll)
* Leggsår
* Magesår
* Vannblemme
* Sårbandasje
* Stigmata, religiøse sårmerker

## Eksterne lenker
* 
* Woulgan® Biogel er en avansert sårhelingsgel 
* ''Store medisinske leksikon'' om sår
* Hudlegekontporet om sår
* Apotek1 om sårbehandling og førstehjelp
* Apotekkjeden Boots om sår og skader
* NHI.no om sår som ikke gror
Fylkesvei 806

**Fylkesvei 806** (**Fv806**) går mellom Korgen og Bleikvasslia i Hemnes og er en del av *[[Villmarksveien]]*.

Veien tar av fra E6 i Korgen og går i nesten rett linje sørover til Bleikvasslia. *Villmarksveien* fortsetter som fylkesvei 291.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Magnus Bäckstedt

**Magnus Bäckstedt** (født 30. januar 1975 i Linköping) er en svensk tidligere landeveissyklist.

I 1998 ble han den første svenske syklisten som vant en etappe i Tour de France, og i 2004 vant han det prestisjefylte endagsløpet Paris–Roubaix, også dette som første svenske.

## Karriere
Magnus Bäckstedt debuterte i det belgiske laget Collstrop-Lystex i 1996, som 21-åring, etter et framgangsrikt første år som amatør. I løpet av debutåret som profesjonell vant han sørafrikanske Boland Bank Tour og tok andreplassen i det franske endagsrittet GP d'Isbergues. Året etter vant han også det sistnevnte rittet og de store lagene fikk øynene opp for han. Blant annet GAN-laget, som senere byttet navn til Crédit Agricole, ville ha ham i sin lagoppstilling og svensken skrev under for laget. I sitt første år i Crédit Agricole konkurrerte han i sitt første Paris–Roubaix og endte på syvendeplass. Han ble også uttatt til Tour de France og overrasket alle ytterligere da han vant den 19. etappen med målgang i Autun.

Årene som fulgte hadde han kneproblemer og etter et svakt 2001 bestemte ledelsen i Crédit Agricole seg for å ikke forlenge kontrakten. Til slutt fikk han en kontrakt med det lille danske laget Team Fakta. I løpet av sine to år i laget vant han intergirokonkurransen og ble nummer to på den ene tempoetappen i Giro d'Italia 2003, tross en punktering. Han ble også nummer to i endagsrittene GP d'Ouverture la Marseillaise og Nokere-Koerse. Team Fakta la ned sin virksomhet i slutten av 2003 og han ble kontaktet av flere italienske lag som ville ha han. Før sesongen 2004 gikk han til italienske Alessio-Bianchi.

I april 2004 vant svensken, som første skandinav, vårklassikeren Paris–Roubaix, det største endagsrittet, og ble umiddelbart et kjent navn innenfor sykkelsporten.
Da Alessio-Bianchi la ned på slutten av 2004 skrev Bäckstedt under for det nye italienske ProTour-laget Liquigas-Bianchi. Sesongen startet med en del sykefravær, men Bäckstedt kom tilbake innen vårklassikerne startet for året. Han var blant annet ute i et lang utbruddsforsøk under Flandern rundt. 
Bäckstedt endte på fjerdeplass i Paris–Roubaix det året.

Magnus Bäckstedt konkurrerte for Liquigas mellom 2005 og 2007. Under Tour de France 2005 ble han nummer to på 7. etappe, etter Robbie McEwen.

Fra 2008-sesongen konkurrerer han for Garmin-Chipotle. Under sin første konkurranse med det nye laget, på den femte etappen av Tour of Qatar, brøt han kragebeinet i en velt. Noen uker senere var Bäckstedt tilbake fra sin skade. I april 2008 endte han på andreplass etter Joost Posthuma på etappe 3b under Tredagers i De Panne.

Garmin-Chipotle, med Magnus Bäckstedt i troppen, vant lagtempoetappen under Giro d'Italia 2008, men Bäckstedt måtte gi seg etter ni etapper. Bäckstedt var også med i Tour de France 2008, men måtte gi seg da han ikke rakk tidsfristen på den 7. etappen på grunn av sykdom.

Han hadde kontrakt med Garmin-Slipstream for 2009-sesongen, men annonserte 6. februar at han la opp som aktiv syklist, blant annet grunnet skader og sykdom.

## Referanser


## Eksterne lenker
*
Fylkesvei 812

**Fylkesvei 812** (**Fv812**) går mellom Tuv i Bodø og Medby i Saltdal.

Veien tar av fra E6 ved Medby og går først vestover, så nordover til Misvær, videre nordover til Skjerstadfjorden og deretter vestover til Tuv der den møter fylkesvei 17. Strekninga over fjellet fra Medby kalles ofte for «Dugnadsveien».

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

 

 

 

## Referanser


## Eksterne lenker
* Vegvesenets vegkart 
*
Fylkesvei 830

**Fylkesvei 830** (**Fv830**) går mellom Finneid og Sulitjelma i Fauske kommune i Nordland. Veiens lengde er 35,7 km.

Veien tar av fra E6 ved Finneid og går i sørøstlig retning til Sulitjelma. Veien ble lagt der jernbanesporene til Sulitjelmabanen (nedlagt i 1972) tidligere hadde gått. Arbeidet med å forberede jernbanetraséen til biltrafikk begynte 2. juli 1971. I løpet av tre uker fra 24. juli 1972 ble skinnegangen revet og veien gjort kjørbar. Videre arbeid med veien (blant annet utstrossing av tunnelene) ble utført fram til 1975.

Veien er foreslått vernet i Nasjonal verneplan for veger, bruer og vegrelaterte kulturminner.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter

###### 

## Referanser


## Kilder
* Vegvesenets vegkart 

## Eksterne lenker
* Nasjonal verneplan for veger, bruer og vegrelaterte kulturminner (se avsnitt om Sulitjelmavegen)
* Film om ombyggingen fra bane til vei
Fylkesvei 808

**Fylkesvei 808** (**Fv808**) går mellom Finneidfjord i Hemnes og Bakken i Leirfjord. Veiens lengde er 37,8&nbsp;km.

Østre deltrasé tar av fra E6 i Finneidfjord og går i retning nordvest forbi Sjøgarden til Hemnesberget. Vestre deltrasé går fra Leirvika til Dalan og videre vestover forbi Moen til Bakken (Indre Låvong) der den møter fylkesvei 17.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Fra 1967 til 22. november 2014 gikk det ferge mellom Leirvika og Hemnesberget (6,3&nbsp;km).

## Kommuner og knutepunkter

----
: Fergen fra Leirvika til Hemnesberget ble nedlagt i november 2014
----

## Referanser


## Eksterne lenker
* Kartverkets norgeskart
* Vegvesenets vegkart 
* 
* Fergeinfo Hemnesberget-Leirvika
Christian Lundeberg

**Christian Lundeberg** (1842–1911) var en svensk politiker, industrileder, riksdagsmann (1886–1911), statsminister august – november 1905. Han var gift med Anna Elfbrink, som han hadde seks barn med. Lundeberg var en «grå eminense»; han søkte ikke makt, men i den kritiske situasjonen ved oppløsningen av unionen så han sitt ansvar. Paradoksalt nok var han også positiv overfor kongens innflytelse i svensk politikk, samtidig bidro han til å svekke den.

Christian Lundeberg ble født i Valbo i Gävleborgs län, han var sønn av brukseieren Johan Ulrik Lundeberg og Maria Eckman. Han studerte ved Ultuna og tok så Krigsskolen, etter det var han løytnant ved dalregimentet 1861–1874. Han forlot offiserskarrieren for å bli forretningsmann, mest ved Forsbacka bruk, der han var direktør i perioden 1885–1906. Han tilhørte riksdagens første kammers konservative og proteksjonistiske parti og ble leder av partiet i 1899. Han var meget opptatt av forsvars- og unionsspørsmål. En rekke viktige forsvarspolitiske reformer ble til med hans medvirkning, blant annet alminnelig verneplikt.

Lundeberg spilte en ledende rolle ved behandlingen av unionsspørsmålet i riksdagen i 1905. Han var leder for komiteen som rettet så sterk kritikk mot regjeringen Ramstedt at den gikk av. I juli fikk han i oppdrag å danne ny regjering, i praksis var det en samlingsregjering. Ved forhandlingene i Karlstad med Norges statsminister Michelsen klarte han å oppnå et for Sverige akseptabelt resultat, ved de såkalte Karlstadforhandlingene. 

Lundebergs regjering utmerket seg ved å dannes uten innblanding fra kongen og dens holdning stemte med riksdagens innstilning. I tillegg kom flere av de nye statsrådene fra andre samfunnsklasser enn de de foregående statsråder hadde blitt rekruttert fra. I tillegg til Lundeberg selv; den første industrimann som ble statsminister, så var det advokaten Karl Staaff, sorenskriveren Johan Widén og den første bonden ved kongens råd, Alfred Peterson.

Da unionskrisen var løst, regnet kongehuset med at alt skulle gå tilbake til det gamle og ville at Lundeberg skulle fortsette som statsminister etter utskiftning av enkelte statsråder. Lundeberg forsøkte imidlertid å finne grunnlag for en fortsatt samlingsregjering med sikte på å løse stemmerettsspørsmålet. Da det mislyktes, forsøkte han å danne en ren høyreregjering, men høyremennene mente at det var de liberales tur til å ta ledelsen etter deres fremgang ved valget samme høst. Lundeberg gikk da av og fortsatte i riksdagen til sin død i 1911.

## Referanser


## Litteratur
* 

## Eksterne lenker
* Anmeldelse av biografi om Lundeberg
* Artikkel om unionsoppløsningen, Lundeberg og Michelsen på nettsidene til den svenske byen Karlstad der forhandlingene ble ført
Ærø Folkehøjskole

**Ærø folkehøjskole** er en folkehøgskole i Ærøskøbing på den danske øya Ærø. Skolen, som ble etablert i 1978, underviser hovedsakelig i kreative fag som musikk, sang og teater. Den er etablert i et gammelt badehotell og har plass til 45 elever. I dens lokaler er det rom med musikkinstrumenter, scene, kostymerom, sminkerom, lyd- og lysutstyr og innspillingsstudioer.

Skolens forstander er Henrik Hartvig. Lærerne er profesjonelle musikere

## Linjer og fag
*Sang 
*Skuespill 
*Elektronisk musikk
*Rytmisk musikk

Alle elevene har også fellesfagene «menneske og eksistens», «sport & bevegelse», fellestime og samlinger. De har også et variert tilbud av valgfag, fra musikkteori og hørelære til mat og mirakler. I tillegg er det mulighet til å få individuell undervisning på eget instrument. Elevene setter også opp en musikkteaterforestilling som de selv har utarbeidet.

## Eksterne lenker
* Ærø Folkehøjskole
Jæren folkehøgskule

**Jæren folkehøgskule** er en frilynt folkehøgskole som ligger på Kleppe i Klepp kommune på Jæren i Rogaland.  

Folkehøgskolen tilbyr linjene Art Design Travel, Dyreomsorg, Surf & Adventure, Sosialt fokus, Skatelinja, Bo og fritid. Skolen tar årlig imot vel 90 elever.  

De forskjellige linjene reiser på egne studieturer til relevante destinasjoner.  

Skolen driver utleie til kurs, konferanser og selskap, primært om sommeren.  

Kortkurset «Sommer på Jæren» for psykisk funksjonsnedsatte har vært arrangert i snart 40 år og er fulltegnet hvert år.  

Skolen eies av den selveiende stiftelsen Jæren folkehøgskule som med 20 ansatte har en omsetning på ca. 18 millioner årlig.  

Skolen har som målsetning å drive folkehøgskole på grundtvigiansk tradisjon, og skolen har ingen bestemte politiske eller religiøse føringer.  

Skolens rektor er Monica Cecilie Høien. 
## Referanser


## Eksterne lenker
* Jæren folkehøgskule
Göta kanal

:*for den svenske filmen fra 1982, se [[Göta kanal (film)]]*
**Göta kanal** er en kanal i Sør-Sverige. Kanalen er 190,5 km lang, derav er 87,3 km menneskeskapt. Sammen med Trollhätte kanal og Göta älv danner kanalen en sammenhengende vannforbindelse tvers igjennom Sverige. Den har også forbindelse til Kinda kanal ved innsjøen Roxen. Kanalen har 58 sluser, hvorav 21 er mellom Vänern og Vättern.

Kanalen ble planlagt som en måte å slippe unna Øresundstollen på, ved å omgå Øresund. Kanalen åpnet i 1832, men fikk aldri noen stor økonomisk innvirkning, siden jernbanen kom litt senere. Men den har blitt en populær turistattraksjon.

## Tettsteder og byer langs Göta kanal
Fra Mem ved Østersjøen til Sjötorp ved Vanern.

## Den svenske kulturkanonen
I 2025 ble Göta kanal v/Baltzar von Platen tatt opp i Sveriges kulturkanon i kategorien «Oppfinnelser».

## Bildegalleri

Fil:Berg klaffbru.JPG|Berg klaffbru.Foto: Kjetil Eggen
Fil:Billstrømmen.JPG|Billströmmen.Foto: Kjetil Eggen
Fil:Borenshult sluser.JPG|Borenshult sluser.Foto: Kjetil Eggen
Fil:Brundby.JPG|Brundby sluse. Foto: Kjetil Eggen


## Referanser

 


## Eksterne lenker
* Göta kanal, offisielle nettsider (svensk)
* Göta kanal, med kart, bilder og informasjon (svensk)
* Göta kanal – forskning från Linköpings universitet (svensk)
Skjeberg Folkehøyskole

**Skjeberg Folkehøyskole** er en frilynt folkehøgskole i Skjeberg, Sarpsborg kommune, 90 km sør for Oslo. Skolen ble grunnlagt i 1876, tar opp rundt 90 elever årlig, og eies av Østfold fylkeskommune. Det undervises på seks forskjellige linjer:

#Filmproduksjon
#Foto
#Grafisk design
#Media
#Musikkproduksjon
#Sportsjournalistikk og idrett

Skolen har siden 1960-tallet vært en av de ledende institusjoner for utdanning innen ulike mediefag. I tillegg til de seks linjene, har skolen et bredt tilbud valgfag innenfor friluftsliv, idrett, trening, foto, kunst, kultur, musikk, media mm. I fellesfagene jobber alle elevene på skolen sammen rundt et tema, et foredrag, utflukt eller et helgeseminar. Verkstedene og studioer for foto, radio, TV, musikkproduksjon eller filmproduksjon er tilgjengelige for elevene også utenfor undervisningstid.  

NRK-journalist Karen-Marie Ellefsen, Annette Groth, humorist Knut Nærum, historiker Tor Bomann-Larsen og journalist Dag H. Nestegard har alle vært elever ved Skjeberg Folkehøyskole. 

## Eksterne lenker
*
Fylkesvei 826

**Fylkesvei 826** (**Fv826**) går mellom Røsvika i Sørfold og Vargåsmyra i Fauske. Veiens lengde er 21,8&nbsp;km.

Veien tar av fra E6 ved Vargåsen og går nordover på vestsiden av Sørfolda til Røsvik.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Kartverkets norgeskart
* Vegvesenets vegkart 
*
Riksvei 827

**Riksvei 827** (**Rv827**) går mellom Sætran i Narvik og Sommarset i Hamarøy.

Veien tar av fra E6 ved Sommarset og går østover til Drag, med ferge over Tysfjorden til Kjøpsvik og videre mot nordøst til Efjorden og nordover langs vestsiden av Forsahavet til Sætran der den møter E6 igjen.

Riksvei 827 er et alternativ til E6 via Ulvsvåg, og har en litt lengre fergestrekning enn E6, men er til gjengjeld 12&nbsp;km kortere, og mangler bakkene ved Ulvsvågskaret og Skjellesvikskaret.

## Historie

Veien mellom Sommarset og Drag ble bygd mellom 1935 og 1939. Fergeforbindelsen mellom Drag, Kjøpsvik og Skarberget ble satt i drift 2. desember 1968. Anløpet på Skarberget ble nedlagt da veien mellom Kjøpsvik og Sætran ble åpnet i 1992. Veien ga Kjøpsvik fergefri veiforbindelse til Narvik.

Som følge av en brann i Brattlitunnelen den 17. januar 2013 ble deler av veien stengt frem til 22. februar samme år på grunn av et omfattende opprydningsarbeid. I en periode under stengningen ble det lagt til anløp av Skarberget på fergesambandet Drag-Kjøpsvik.

Det er planer på fast forbindelse over Tysfjorden. Et av forslagene er en 13&nbsp;km lang undersjøisk tunnel nær dagens fergesamband. Det realiseres sannsynligvis ikke før 2050. Se også Tysfjorden#Fergefri E6.

## Kommuner og knutepunkter
###### 

 

## Se også
* Brunostbrannen

## Referanser


## Litteratur
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
*Artikkel av Tore Kristoffersen i Bladet Vesterålen 11. januar 2007: *Nord-Ferjer AS – historie og seilinger*

## Eksterne lenker
* Vegvesenets vegkart
* 
* Fergeruter Drag – Kjøpsvik
* Fergeruter Kjøpsvik – Drag
* Hurtigbåt – Nordre Nordland (Nordland fylkeskommune)
Charing Cross

**Charing Cross** er et område i City of Westminster i det sentrale London. Det er et kryss mellom Strand, Whitehall og Cockspur Street, rett sør for Trafalgar Square. Det har gitt navn til flere landemerker, inkludert Charing Cross stasjon, en av hovedterminalene i Londons undergrunnsbaner.

Navnet Charing kommer fra en liten landsby som lå på dette stedet, og betyr «en sving i elven». I denne landsbyen satte Edvard I opp et av eleanorkorsene, monumenter til minne om hans hustru Eleonore av Castilla som ble reist på de tolv stedene hvor hennes kiste sto over natten under ferden fra Lincolnshire til Westminster. En viktoriansk «kopi» av korset, som er både større og mer ornamental enn originalen, står utenfor Charing Cross stasjon. Det nye korset ble designet av Edward Middleton Barry. Det opprinnelige sto på stedet hvor man i dag finner en statue av Karl I av England.

Alle avstander til London måles fra et punkt i Charing Cross. Dette er markert med en plakett like ved Trafalgar Square. 

## Se også
*Charing Cross Road

## Referanser
Haugetun Folkehøyskole

**Haugetun Folkehøyskole** er en folkehøgskole i Rolvsøy (Fredrikstad kommune) i Østfold. Skolen tar årlig opp mellom 80 og 100 elever og eies av Normisjon.

Linjefag som tilbys er:

*Racing
*Sterkere
*SMASH! racket
*Helse, psykologi og sosialfag
*Middelhavet, Spania - Italia - Hellas
*Bo med oss
*Karibien - bistand og kultur
*Kunstig intelligens, Innovasjon og markedsføring
*Musikk, reise og kultur
*Droneracing / Kreativ e-sport

På Haugetun får du kunnskap, vennskap og opplevelser!

## Eksterne lenker
* Våre nettsider
*
Fylkesvei 819

**Fylkesvei 819** (**Fv819**) går mellom Kjeldebotn og Ballangen i Narvik.

Veien tar av fra E6 i Ballangen og går mot nordvest langs sørsiden av Ofotfjorden til Kjeldebotn.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Før omkjøringsveien ved Stormyra ble tatt i bruk var Markeveien del av E6.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Chinatown (London)

**Chinatown** (engelsk for «kinaby») er et område i Soho i City of Westminster, London. Det er som navnet antyder et område som er dominert av kinesiske innbyggere og næringsdrivende. Det utgjør et område i og rundt Gerrard Street med en rekke kinesiske restauranter, bakerier, supermarkeder, suvenirbutikker, og andre forretninger drevet av kinesere (eller asiater). Kineserne kaller Gerrard Street for *Tong Yan Kai*, «den kinesiske gate».

Betegnelsen «chinatown» har blitt benyttet ved ulike tider for å beskrive ulike steder i London. Det første området i London kjent som chinatown var lokalisert i området Limehouse i East End av London. Etterhvert som kinesisk mat og kultur ble mer populært, og mange kinesere i byen begynte å bli mer velstående, flyttet det til West End. Flyttingen førte med seg at Chinatown fikk et helt annet og mer åpent preg. Den gamle var preget av opiumsbuler og slum, mens dagens Chinatown er et velholdt område i hjertet av Londons underholdningsområde. 

Området er typisk for kinesiske bydeler i vestlige land. Det er kinesiske dekorasjoner og symboler, og butikkene og restaurantene er for det meste kinesiske. Dog er det, ettersom det ligger i Soho, noen sexbutikker og strippebarer der også. Gateskiltene er tospråklige, på engelsk og kinesisk.

Innvandrere fra andre asiatiske land, som Japan, Singapore og Korea, driver også forretninger og bor i Chinatown.

## Referanser
Stavern folkehøyskole

**Stavern folkehøyskole** (tidligere **Fredtun folkehøyskole**) er en folkehøgskole på Stavern i Larvik som eies og driftes av Den Evangelisk Lutherske Frikirke.

Skolen ble grunnlagt 9. januar 1921 og har 122 elevplasser.

## Eksterne lenker
* 
*
Wayne Shorter

**Wayne Shorter** (født 25. august 1933 i Newark i New Jersey, død 2. mars 2023) var en amerikansk jazzsaksofonist og komponist.

Shorter spilte opprinnelig sammen med Horace Silver og Maynard Ferguson til han i 1959 skiftet til Art Blakeys Jazz Messengers. Fra 1964 til 1969 var han medlem av Miles Davis' kvintett.

I 1970 startet han sammen med Joe Zawinul og Miroslav Vitouš fusion-gruppen Weather Report.

## Diskografi (utvalg)
* *Like Someone In Love* (1960, med Art Blakey)
* *A Night In Tunisia* (1960, med Art Blakey)
* *Night Dreamer* (1964)
* *Juju* (1964)
* *Miles In Berlin* (1964, med Miles Davis)
* *Speak No Evil* (1965)
* *ESP* (1965, med Miles Davis)
* *Nefertiti* (1967, med Miles Davis)
* *Bitches Brew* (1969, med Miles Davis)
* Weather Report: *Weather Report* (1971)
* Weather Report: *I Sing The Body Electric* (1972)
* Weather Report: *Sweetnighter* (1973)
* *Native Dancer* (1974)
* *Big Fun* (1974, med Miles Davis)
* Weather Report: *Mysterious Traveller* (1974)
* Weather Report: *Black Market* (1976)
* Weather Report: *Heavy Weather* (1977)
* Weather Report: *Mr. Gone* (1978)
* Weather Report: *8:30* (1979)
* Weather Report: *Night Passage* (1980)
* Weather Report: *Weather Report* (1982, samme albumtittel som i 1971)
* Weather Report: *Domino Theory* (1984)
* *Atlantis* (1985)
* Weather Report: *This Is This* (1986)
* *Phantom Navigator (1987)
* *Joy Rider* (1988)
* *High Life* (1995)
* *Footprints Live!* (2002)
* *Alegría* (2003)
* *Beyond the Sound Barrier'' (2005)

## Referanser


## Eksterne lenker
* 
* 
* 
* Detaljert diskografi av Weather Report
Fylkesvei 835

**Fylkesvei 835** (**Fv835**) går mellom Tømmerneset i Hamarøy og Nordfold/Ålstad i Steigen. Veiens lengde mellom Tømmerneset og Nordfold er 65,8 km.

Veien tar av fra E6 ved Tømmerneset og går vestover på sørsiden av Sagfjorden til Skjelvareid og videre sørover til Leinesfjord og deretter i retning sørøst til Nordfold. En sidevei går mellom Skjelvareid nordover forbi Bogen og Ålstad på Engeløya.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

* Forsbukta–Straumfjorden (6&nbsp;km)

## Referanser


## Eksterne lenker
* Vegvesenets vegkart 
* 
* Regionale hurtigbåter (Nordland fylkeskommune)
Akbar den store

**Jalaluddin Muhammad Akbár** (1542–1605), bedre kjent som **Akbar den store**, var en mogul keiser. Han hersket over det islamske Mogulimperiet fra 1556 til sin død, og regnes som Sør-Asias største keiser.

## Tidlige år
Akbar ble født i Amarkort (Umerkot) en by sør i Pakistan og var eldste sønn av keiser Humayun, og overtok dermed riket ved farens død i 1556. Akbar var bare 13 år gammel da dette skjedde. Det var ikke før i 1562 at Akbar selv overtok styret av imperiet.

De første 10 årene av regjeringstiden var stormfulle. Det var 16 forskjellige opprør mot sentralmakten i denne perioden, spesielt i Rajputana. Det var ikke før i 1568, da Mewar ble erobret, at hinduklanene i Rajputana overga seg.

Etter å ha stabilisert riket i Nord-India kunne Akbar utvide riket på andre fronter. Han erobret Gujarat i 1572–73, Bengal i 1574–75, Kabul i 1581 og Kashmir i 1595.

## Religion
Akbar var opptatt av teologi i hele sin levetid. I 1575 opprettet han et «tilbedelsens hus» i Fatehpur Sikri. Her kunne forskjellige islamske teologer debattere religion. I 1578 ble også kristne, hinduistiske og parsiske teologer invitert til å delta i diskusjonene.

Akbar selv hadde et avslappet forhold til religion. Han overholdt ikke islams forbud mot rusmidler, og var kjent som en ivrig bruker av alkohol, cannabis og opium. Dette sjokkerte mange ved hoffet.

Akbar viste stor toleranse overfor personer med annen religiøs tro, bl.a. hinduer og kristne. Dette var en nødvendighet i riket, der undersåttene tilhørte mange forskjellige religioner. 

Denne politikken slo imidlertid tilbake på Akbar i 1580 da bengalerne gjorde opprør. Det ble da utstedt en fatwa mot ham. I fatwaen ble han beskyldt for å ha brutt med Islam, noe som gjorde at «alle muslimer måtte gripe til våpen mot ham».

Det var et mål for Akbar at konene hans skulle fordeles likt mellom rikets forskjellige religioner, han giftet seg med flere hinduprinsesser og en kristen prinsesse i tillegg til de muslimske konene.

## Innenriks
I starten av regjeringstiden til Akbar var Delhi hovedstad i riket. Akbar bygget en ny by, Fatehpur Sikri, like vest for Agra og gjorde den til hovedstad. Denne nye praktbyen var bare bebodd i 15 år før den måtte oppgis. Det fantes nemlig ikke tilførsel av ferskvann til byen. Hovedstaden ble derfor flyttet til Agra.

Akbar var beryktet for sitt høye forbruk, noe som slet hardt på statens finanser. Han fikk visstnok sydd 1000 drakter i året, og hadde enorme mengder elefanter og hester. Det ble derfor innført flere nye skatter i regjeringstiden hans.

## Slutten
Akbars sønn, Salim (den senere keiser Jahangir), lå i strid med sin far i mange år. Denne striden endte med en krig på starten av 1600-tallet, en krig som slet ut Akbar. Akbar døde i Agra i 1605.

## Referanser


## Eksterne lenker
*
Maida Vale

**Maida Vale** er et velstående boligområde i den nordlige delen av Paddington i den vestlige delen av sentrale London. Det ligger vest for St John's Wood og sør for Kilburn, og er en del av City of Westminster.

Stedsnavnet er avledet fra vertshuset Hero of Maida som tidligere lå ved Edgware Road i nærheten av Regents kanal. Vertshuset var oppkalt etter general John Stuart som ble gjort til greve av Maida (en by i sørlige Italia) av kong Ferdinand I av De to Sicilier etter seieren i slaget ved Maida i 1806.

Maida Vale er overveiende grad et boligområde – til dels svært velstående med mange edvardianske herskapshus. Hovedgata Maida Vale Road er en fortsettelse av Edgware Road, og følger den romerske Watling Street. Området avgrenses mot Paddington i sør av den delen av Regents kanal som kalles Little Venice. Dette området tilhørte biskopen av London i 1647 da det var dekket av skogland og beitemark. Det var ingen strukturer bortsett fra noen gårdsbygninger fram til slutten av 1700-tallet. Hus ble bygget etter 1807 til spesifikasjoner som var bestemt av kirken, noe som innebar bruk av industrimurstein og skifer på takene. På slutten av 1800-tallet og begynnelsen av det 1900-tallet var det et stort innslag av jøder] blant beboerne. En spansk og portugisisk synagoge fra 1896 er listet som bevaringsverdig (*Grade 2*). 

## Film og radio
BBC har studioer her, Maida Vale Studios, Bygningene ved Delaware Road er en av BBCs eldste og var senter for BBCs radionyheter under den andre verdenskrig. Det er totalt sju bygninger for produksjon av musikk og radiodrama, og det mest kjente var stedet for John Peels BBC Radio 1 *Peel Sessions* og BBC Radiophonic Workshop.

William Friese-Greene, en pioner innen levende bilder, ble født her i 1855. Området ble gjort berømt av Alfred Hitchcocks film fra 1954, ''Dial M for Murder'', på norsk kalt for *Ring politiet!* En telefon til Maida Vale-telefonnummer MAI 3499 var signalet for et drap ved det fiktive stedet 61a Charrington Gardens. Filmen var basert på et teaterstykke fra 1952.

## Referanser


## Eksterne lenker
*